Pàgina d'inici L'autor és jordi_t7n551w8 (Page 2)\n30 posts, 0 comentaris\nVeniu a l’aula rural l’Horta de Pinyana\nmaig 9, 2017 No hi ha comentarisjordi_t7n551w8\nVENIU A DESCOBRIR L’AULA RURAL L’HORTA DE PINYANA!🌷😘Podeu llogar les nostres instal·lacions per passar un gran dia amb la vostra gent!!! 🙌🏻🚶🏼♀🚶🏻 Per qualsevol dubte, envieu-nos un correu electrònic a: aularural.hortadepinyana@gmail.com\nCastell medieval al nostre sorral\nEns encanta la imaginació i la creativat que tenen els nens i les nenes. 👩🏼🎨👨🏻🎨Aquestes fotos les vam fer un dia del Casal de Setmana Santa. 🐣Sabeu que és? És un castell medieval🏰, amb la seva torre d’homenatge, les seves…\nRecordeu les roses de poma amb pasta de full que vam fer pel casal de Setmana Santa?🌹🍎 Us animeu a fer-les per Sant Jordi?,😍 és molt fàcil i us sortiran boníssimes! Aquí us deixem el Link de la recepta!!! 👉👌😄\nGaleria del casal d’estiu 2017\nmaig 8, 2017 jordi_t7n551w8\nAquest estiu hem gaudit d’un casal molt especial on els nens i nenes s’ho han passat d’allò més bé!! Aquí us deixem un recull de fotografies on veureu algunes de les activitats i tallers que hem realitzat al nostre casal…\nmaig 1, 2017 jordi_t7n551w8\nL’abril passat vam realitzar un casal de Setmana Santa. Aquí teniu una mostra d’imatges de tot el que vam gaudir-ne!\nRESUM CASAL ESTIU 2019


Casa / Vil·la de 150m² en venda a Ciudadela, Menorca\nCasa / Vil·la en excel·lents condicions de 3 dormitoris en venda a Ciudadela\nBonica vila amb piscina en venda en una zona molt tranquil·la de Son Carrió, Ciutadella de Menorca.\nVila independent de 150 m² construïts en una parcel·la de 450 m² a Son Carrió, una de les zones més tranquil·les de Ciutadella de Menorca.\nL'habitatge es distribueix en dues plantes.\nA la planta baixa, un rebedor ens condueix a l'ampli saló-menjador amb split d'aire condicionat i calefacció, el qual s'obre a una terrassa, ideal per menjar a l'aire lliure. Aquest nivell també hi ha una cuina equipada amb taula de menjador, un safareig, un dormitori doble, un bany i un garatge.\nA la planta primera hi trobem dos dormitoris dobles (un d'ells amb terrassa) i un bany. Tota la casa disposa de radiadors de baix consum.\nA l'exterior tenim uns agradables jardins amb barbacoa i piscina, així com terrasses cobertes i descobertes.\nUna casa familiar ideal per passar temporades o oferir per a lloguer turístic.\n2 dormitoris dobles (un amb accés a una terrassa)\nHabitatge ubicada a Son Carrió, a uns 15 minuts amb cotxe de centre de Ciutadella de Menorca i prop de Cala Blanca.\nEn venda, Casa / Vil·la €445,000\nCasa / Vil·la de 140m² en venda a Ciudadela, Menorca\nCasa / Vil·la de 240m² en venda a Ciudadela, Menorca\nDimensions del terreny 430m²\nEn venda, Casa / Vil·la €460,000\nCasa / Vil·la de 80m² en venda a Ciudadela, Menorca\nEn venda, Casa / Vil·la €390,000\nCasa / Vil·la de 145m² en venda a Ciudadela, Menorca\nEn venda, Casa / Vil·la €450,000\nCasa / Vil·la de 110m² en venda a Ciudadela, Menorca


PUBLICACIONS EDUARD NOGUES: Governi qui acabi governant a Madrid, ara i aquí la tasca del sobiranisme català és la d'anar construint el nou estat. Ningú no ens el donarà" , cal anar posant les bases del País que volem , per preparar-ne el lideratge al Parlament de la nova República Catalana.\nGoverni qui acabi governant a Madrid, ara i aquí la tasca del sobiranisme català és la d'anar construint el nou estat. Ningú no ens el donarà" , cal anar posant les bases del País que volem , per preparar-ne el lideratge al Parlament de la nova República Catalana.\nAl sainet polític espanyol, com en una comèdia convencional, a cada escena s'obren i tanquen portes. Hi apareixen i s'hi escenifiquen variants, però en funció del procés de Catalunya, en substància les coses no varien.Tombada la possibilitat de grup parlamentari propi per a En comú podem i guardat al calaix de Podemos el tan "innegociable" referèndum, els drets nacionals dels catalans s'erigeixen en la línia vermella que els manaies de Ferraz estan tan poc disposats a traspassar com els actuals inquilins de La Moncloa i els seus acòlits de C's. Els d'Iglesias se l'han envaïnat per aplanar el camí a un hipotètic acord amb el PSOE, que sembla interessar només Pedro Sánchez; mentre els poders fàctics de debò, els de la troika, pressionen per la gran coalició que els asseguri seguir menant el tren espanyol pels rails de l'austeritat, tot evitant la presència al govern d'un corcó antisistema que els pogués posar pals a les rodes.


L'artista ha guanyat un Globus d'Or per la seva interpretació de Billie Holiday\nAndra Day EFE\nBarcelonaLa cantant i actriu Andra Day, nominada als Oscar 2021 per The United States vs. Billie Holiday i guanyadora d'un Globus d'Or per aquest mateix film, ha revelat els problemes que va tenir fa temps derivats de la seva addicció al sexe. L'actriu ha concedit una entrevista a la revista InStyle –per a la qual protagonitzarà la portada del juny– en què assegura que no volia que la seva interpretació de Billie Holiday fos sexualitzada de cap manera. "Acabava de deixar enrere un problema a la meva vida privada: bregar amb l'addicció a la pornografia i al sexe", revela l'artista. "Estic sent molt sincera amb tu perquè no soc l'única", explica a l'entrevistadora, Rebecca Carroll, i aprofita aquesta tribuna per visibilitzar aquest problema.\nL'actriu, de 36 anys, afegeix que actualment està "fora de l'addicció", un problema que ja ha superat. "Ara sento, després d'interpretar la Billie, que l'estic honrant a ella i a la força que és la feminitat", diu. "Definitivament estic en un moment més saludable i en gaudeixo, perquè estic fora de l'addicció. Així que sí, ha estat molt divertit perquè ha estat molt nou per a mi", afegeix l'actriu.\nAndra Day en el paper de Billie Holiday\nDay també parla de la seva pèrdua de pes d'un temps cap aquí. "Hi ha gent que m'ha preguntat si em sento més bonica ara que he perdut pes. Jo els he contestat que no, de cap manera, que a mi m'agradava estar més plena. Estava la mar de bé", assegura. Tot i això, aplaudeix el seu nou estat físic: "Però m'agrada la manera amb què [després de la pèrdua de pes] sento el meu cos, m'agrada la sensació a les articulacions. Es nota una diferència. A més, per a mi no hi ha una bellesa clàssica. La bellesa pren tantes formes diferents, en èpoques diferents i en funció de la nació... Es tracta només de tenir confiança, estimar-se i comprendre el seu valor", conclou l'artista.\nAndra Day als Oscars del 2021


L’escriptora Mar Rubio presenta, aquest dissabte, el seu llibre Sobrevivir entre fuegos – Vilassar Ràdio\nL’escriptora Mar Rubio presenta, aquest dissabte, el seu llibre Sobrevivir entre fuegos\nSobrevivir entre fuegos, de l’escriptora vilassarenca Mar Rubio Oliver, és el llibre que es presenta, aquest dissabte a partir de dos quarts de set del vespre, a la Sala Petita de l’Ateneu. Es tracta d’una nova producció del segell Índex Editorial. L’editora Anna Lleonart i el músic Manel Hernández acompanyaran l’autora en la presentació de la seva òpera prima.\nLa Lúa és una jove de setze anys -amb les seves pors i tot un futur davant seu per dibuixar- que d’un dia per l’altre veu com el seu món és destruït per efecte de les lluites fratricides que van assolar el cor de Ruanda en la dècada de 1990.\nUna tarda, les guerrilles tutsis ataquen el llogaret on viu Lúa. La seva família és massacrada; ella aconsegueix sobreviure perquè els atacants la donen per morta. Hores més tard, el seu germà menor, Guido, que en el moment de la barbàrie no es trobava en el llogaret, la descobreix encara amb vida i la posa fora de perill. Els dos germans inicien una fugida impossible.\nMar Rubio presenta, doncs, la seva òpera prima. La protagonista no existeix. És fruit de les experiències i de la documentació de l’escriptora que, des dels 16 anys, està vinculada a les ONG’s. Una Lúa que parla en primera persona.\nSobrevivir entre fuegos, entre moltes altres coses, ens ensenya que, per complicat que sigui el panorama, sempre hi ha una sortida apunta Mar Rubio. La reflexió és preguntar-nos com hauríem viscut nosaltres la seva història, la història de Lúa, de totes les Lues del món, si l’atzar de la vida ens hagués dut a nosaltres les seves cartes marcades.\nPots escoltar l’entrevista sencera aquí\nNotícia anteriorKopil Roca presenta Sound of the Heart, el seu primer treball en solitari\nSegüent notíciaLa Plataforma Cinema VdM projecta El capital, amb debat posterior\nRT @VilassardeMar: 🗣📢 Aquesta nit, nova actuació del tractament fitosanitari per combatre plagues en l'arbrat públic. 🌳🌳👇🏽 📆 La nit del 3… yesterday\nMargarida Tarrida rep la Medalla Centenària 👉Llegeix i escolta aquesta notícia en aquest enllaç 👇… https://t.co/XfQsKMcGGI yesterday


Zimbàbue, la transició improbable - directa.cat\nNingú no ho esperava. Si a començament de l’any 2017 ens haguessin assegurat que aquest seria l’últim any de Robert Mugabe com a president de Zimbàbue, ningú hauria apostat res a aquest escenari. Tant era que Mugabe tingués 93 anys i en portés 37 com a líder del país. L’única raó que teníem per veure un Zimbàbue sense Mugabe, pensàvem, passava per la seva mort.\nPerò no. El novembre passat, sense que gairebé cap analista ho preveiés, l’exèrcit del país es va girar contra el seu líder i en va forçar la dimissió. El que semblava un cop d’estat va resultar ser un simple canvi de lideratge, un gir del sistema polític i econòmic zimbabuès per mantenir l’estructura de poder que ha controlat l’Estat des de 1980. La víctima, però, no ha estat Robert Mugabe, sinó la seva dona Grace, qui liderava una nova elit amb pretensions d’heretar el govern un cop Mugabe hagués guanyat les presidencials previstes per al mes d’abril.\nUn ‘cocodril’ donant esperances?\nEl relleu en la presidència ha estat Emmerson Mnangagwa, vicepresident, responsable de la maquinària repressiva, líder de la violència postelectoral de 2008 i excombatent de la guerra per la independència, en la qual es va guanyar el sobrenom de cocodril pels seus mètodes violents.\nEl relleu ha estat Emmerson Mnangagwa, responsable de la maquinària repressiva\nAmb aquest currículum, no semblaria gaire realista esperar-ne una transició a la democràcia efectiva. Però la gent de Zimbàbue fa anys que es troba al límit, desitjant i promovent un canvi polític al país. Tants, que els primers moviments de Mnangagwa com a president han fet revifar les esperances. Dictant lleis en format de decrets, Mnangagwa, entre altres coses, ha renunciat a determinades prebendes com la limusina oficial, ha retocat la polèmica reforma agrària i ha declarat el país obert als negocis internacionals. De fet, aquest mes visitarà el Fòrum de Davos per buscar la reactivació dels donants internacionals que tant necessita l’economia zimbabuesa. La política del nou president estarà condicionada per aquests quatre eixos: les demandes d’una població desesperada, les exigències que li puguin fer des de l’àmbit internacional, les expectatives de supervivència de l’elit del país que l’ha ajudat a substituir Mugabe i els seus interessos personals. I tot amb unes eleccions presidencials que encara no és segur que siguin convocades.\nUn partit polític va capturar un Estat\nAmb tot, el major impediment per al canvi polític a Zimbàbue no serà només la voluntat de Mnangagwa. La transició democràtica haurà de vèncer, primer de tot, una cultura política instaurada sobre la base de més de 30 anys de govern autoritari, executat per un partit polític acostumat a aixafar l’oposició, el ZANU-PF, i amb una elit politicoeconòmica composta principalment per excombatents de la guerra d’alliberació. Tots dos, el partit i l’elit, van capturar l’Estat al final de la guerra, i han construït unes institucions neopatrimonials que funcionen perfectament a l’hora de repartir els beneficis de l’Estat, però que només produeixen pobresa i violència cap a la societat.\nCada cop resulta més clar que, en els últims anys, Robert Mugabe ha estat un ostatge dins la gàbia d’or que l’exèrcit li va fabricar el 2008 i, l’aleshores vicepresident, Munangagwa. La violència postelectoral que es va dirigir contra una oposició, clara guanyadora dels comicis, va fer reavaluar l’aliança entre excombatents i polítics del ZANU-PF. El pacte entre militars i l’elit política, forjat el 1978 durant la guerra d’independència, el 2008 va donar pas a un relleu del vell líder, però mantenint-lo en primera línia política. Era un pacte nou que ha allargat la vida del règim nou anys més. Però, en el moment en què la balança del poder va començar a inclinar-se cap a una nova elit, liderada per Grace Mugabe, el règim no ha tingut dubtes a executar un autocop d’estat i substituir el president.\nAmb aquests antecedents, amb el fil de violència que lliga els dos únics moments en què el ZANU-PF va estar a punt de perdre el poder, les probabilitats que Zimbàbue camini cap a un canvi polític democràtic són poques. No hi ha ni unes institucions, ni unes estructures, ni una elit que estigui acostumada o vulgui establir un sistema polític obert a la competència democràtica, i no hi ha un contrapoder social o polític que sigui capaç de provocar la catarsi que tot règim autoritari necessita per desfer-se. El problema de Zimbàbue no era el vell líder, ni ho serà el cocodril, sinó el mateix Estat que els protegeix.\n« Revolta del pa al Sudan


Celler | CAN RAMON VITICULTORS DEL MONTGRÓS\nEL NAIXEMENT D’UN VI.\nSón les primeres hores del matí, arriben els raïms freds, lluents, col.locats delicadament dins les caixes que la ma de l’home sàviament ha envolcallat.\nBuidem les caixes sobre la trepitjadora i el most comença a fluir, verd i tèrbol esperant que el deixem tranquil en un dipòsit, amb la calma poc a poc s’anirà clarificant fins 24 hores després lluir la puresa del raïm que l’ha portat dins durant tot aquest temps.\nEl most, començant-se a neguitejar espurneja petites bombolles, això ens indica que ha començat la fermentació; aquesta serà lenta i precisa, aquests llevats que ho han provocat, han vingut enganxats a la pell dels raïms i que al trepitjar-lo han passat al most. Aquests llevats autòctons, són els que millor coneixen els nostres mostos i que sàviament transformaran tota la dolçor del raïm en un vi singular. En aquest procés vigilem la temperatura de fermentació, aquesta, ha de ser baixa per preservar tots els aromes del raïm.\nArriben els primers freds de l’hivern, obrim portes i finestres , el celler arriba a -40C poc a poc, precipiten totes les sals que hi ha en el vi i el vi resta completament nítid i brillant.\nCada vinya, ha fet el seu vi, tenim 22 vins diferents al celler tots diferents inclús quan tenim vàries vinyes de la mateixa varietat de raïm.\nEs un dia important, es una festa; ha arribat el moment de decidir els cupatges; la família, amics i jo mateix anem tastant minuciosament cadascun dels vins esbrinant si són mereixedors de dur la nostra marca, al pit de l’ampolla. Discussions, dissertacions i acord final ; nominem els millors vins de la collita. Aquests seran els nostres ambaixadors durant el proper any.\nArriba la primavera, els vins encara espurnejants són embotellats.\nPels “xampanys” i els negres encara haurem d’esperar.


Akisol Faro Sunny Faro Portugal - Ofertes d'hotels amb els MILLORS DESCOMPTES EN LÍNIA\nVeure tots els 145 allotjaments a Faro.\nRua Joao De Deus Nº42, Faro, Faro, Portugal, 8000-151 - Veure al mapa\nMés informació sobre Akisol Faro Sunny\nTant si es tracta d'un viatge de plaer com si és de negocis, Akisol Faro Sunny és una elecció d'allotjament magnífica quan visiten Faro. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAmb una oferta de serveis hotelers superior i ampla gama d'entreteniment, Akisol Faro Sunny és compromet a que la seva estada sigui el més còmoda possible. Mentres estan allotjats en aquestes meravelloses instal.lacions, els clients poden gaudir de Wi-Fi gratuït en totes les habitacions, habitació familiar.\nL'ambient de Akisol Faro Sunny es reflexa en cada habitació. balcó/terrassa, aparell de televisió, TV satèl•lit/cable, nevera, forn microones són només algunes de les comoditats a la vostra disposició. A més, l'oci que l'hotel ofereix assegurarà que tengui molt a fer durant el dia. Descobreixi una encantadora mescla de servei profesional i ampla gama de característiques a Akisol Faro Sunny.\nNúmero d'Identificació Fiscal local / Llicència de lloguer: 45528/AL\nCal que informeu Akisol Faro Sunny de la vostra hora d’arribada amb antelació. Podeu fer servir l'apartat de Peticions especials en fer la reserva o posar-vos en contacte amb l'allotjament directament mitjançant les dades de contacte que apareixen a la confirmació. Et demanaran un dipòsit de EUR 150 quan arribis per si hi ha cap desperfecte. L'hauràs de pagar en efectiu. Se't tornarà el dipòsit durant el check-out. Número de llicència: 45528/AL\nTots els tipus de viatgers (42)Parelles (4)Viatgers en solitari (2)Famílies amb infants petits (22)Famílies amb infants grans (1)Grups (13)


Finalitza la reparació de la cornisa exterior de la Sala Polivalent - Notícies de l'Ajuntament de la Vila de Masquefa\nL’equipament va quedar danyat durant l’excepcional episodi de pluja i vent viscut al municipi durant el mes de novembre de 2016.\nAquest mes de gener, l’Ajuntament de Masquefa ha donat per finalitzats els treballs d’arranjament de la cornisa exterior de la Sala Polivalent de La Fàbrica Rogelio Rojo. L’episodi excepcional de pluja i vent viscut al municipi durant el mes de novembre de 2016 va provocar la caiguda de part de la cornisa d’aquest espai, així com d’un arbre a Can Massana i l’enderroc parcial del sostre de la sala La Bàscula. Amb tot, els danys van ser exclusivament materials.\nEls treballs de reparació han tingut un cost total de 48.000€ i han estat subvencionats per la Diputació de Barcelona. Així, l’obra ha consistit en la restauració completa de la cornisa utilitzant com a material principal les totxanes pròpies de l’espai.\nL’Ajuntament de Masquefa agraeix la comprensió demostrada pels veïns en el transcurs d’aquesta actuació.\nCategoria: General, Serveis TerritorialsPer Ajuntament Masquefa 31/01/2018


El Lleida Esportiu viatja a Zaragoza minvat per les baixes - 7accents\nEl Lleida Esportiu viatja a Zaragoza minvat per les baixes\nEl tècnic Imanol Idiakez ha explicat que només pot disposar de tretze jugadors del primer equip i, per tant, haurà de convocar efectius del filial\nLleida Òscar Buetas 16.01.2015 15.15 h\nImanol Idiakez, durant un enfrontament d'aquesta temporada. (Foto: Arxiu)\nEl Lleida Esportiu jugarà diumenge, a les 12.00 hores, al camp del Real Zaragoza B minvat per les baixes. A les sancions s’ha de sumar la lesió de Juan Osado, la qual cosa ha provocat que Imanol Idiakez només pugui disposar de tretze jugadors del primer equip i, per tant, haurà de convocar efectius del filial. “Els que necessitem estaran preparats. L’objectiu de l’equip és seguir competint i rendint”, ha apuntat el preparador.\nLa dinàmica del conjunt blau és bona, ja que porta dues victòries consecutives. “El fet d’encadenar dos triomfs seguits a casa, i sobretot com es van aconseguir, ens dóna més força per seguir lluitant”, ha remarcat el tècnic dels lleidatans. Aquest setmana, els de la Terra Ferma tindran davant un altre filial, “un molt bon equip com va demostrar en el partit contra el CD Alcoyano. Va fer una primera part de lliga dolenta i això els ha condemnat a estar en la zona baixa de la classificació, però tothom està conscienciat de sortir dels llocs on està l’equip. Això els fa més perillosos”. Així, doncs, tot apunta que serà un partit emocionant.\nA més, els tres punts seran importants per tal d’obrir forat respecte de la resta de rivals directes. “Desitgem mantenir un bon ritme de punts i poder fer bretxa envers la resta de formacions. Però la igualtat en la competició és molt gran”. Per tant, “hem de pensar només en el Zaragoza B, i en el partit haurem de posar els cinc sentits, ja que el rival té una gran qualitat i anirà amb el ganivet entre les dents. Haurem d’estar molt concentrats”, ha matisat.\nPer aquesta raó, el conjunt porta diversos entrenaments a l’hora del partit per tal que tots els integrants es vagin adaptant. “Volem arribar el més preparats possible per estar amb els cinc sentits durant l’enfrontament, sinó no tindrem res a fer”, ha comentat.\nFinalment, Idiakez també ha aprofitat per indicar que la directiva del club està buscant un jugador que substitueixi a Didac Devesa.


L’Ajuntament destinarà mig milió d’euros per asfaltar 40.000m2 de carrers de tot el municipi | Ràdio Cubelles\nL’Ajuntament destinarà mig milió d’euros per asfaltar 40.000m2 de carrers de tot el municipi\nL’acció s’emmarca dins del nou Pla de Pavimentació Asfàltica 2018-2019 i preveu que s’enllesteixi en tres fases a partir de l’estiu\nL’Ajuntament destinarà mig milió d’euros per asfaltar 40.000m2 de carrers de tot el municipi. L’acció s’emmarca dins del nou Pla de Pavimentació Asfàltica 2018-2019 i preveu que s’enllesteixi en tres fases a partir de l’estiu.\nEl regidor d’Urbanisme, Espai públic i Patrimoni, José Manuel Ardila.\nL’Ajuntament de Cubelles ha aprovat per junta de govern el nou Pla de Pavimentació Asfàltica 2018-2019, un programa de millora dels carrers de la vila que inclou una inversió de 500 mil euros i una actuació sobre uns 38.000 metres quadrats a diferents barris del municipi.\nLes obres, pendents ara de licitació, s’executaran en tres fases. La primera, tindrà lloc al juliol i afectarà 6.584,78 metres quadrats amb un cost d’uns 100.000 euros; la segona, al desembre i abraçarà un total de 18.000 metres quadrats per un import de 230.000 euros, i, finalment, la tercera, que serà el mes de maig del 2019 i abastarà més de 13.000 metres quadrats per un preu de 167.000 euros.\nAl llarg del temps, la qualitat de l’asfalt s’ha vist afectada i, entre d’altres, es poden apreciar diversos deterioraments com la desintegració dels materials emprats, esquerdes a les capes de trànsit, deformacions superficials i defectes en el poliment de la textura superficial a causa de l’abrasió provocada pels neumàtics i el desgast de l’aigua.\nPer tot plegat, el Pla de Pavimentació Asfàltica preveu un seguit d’actuacions diverses en funció de cada carrer com el sanejament i la reconstrucció del paviment d’aglomerat, la incorporació d’una capa d’uns cinc centímetres al paviment ja existent, la reconstrucció total de tota la capa de trànsit, l’anivellament de tapes i reixes, l’aixecament parcial de zones d’intervenció i el repintat de la senyalització viària horitzontal amb material antilliscant.\nAixí, es preveu que la durada màxima d’execució de cada una de les fases sigui de quinze dies, sumant un total d’un mes i mig entre les tres. Els treballs es distribuiran, principalment, pels barris de La Gaviota, Residencial Les Salines, Marítim, Sud Sumella i Eixample, entre més.


Visita a l’entorn natural de la Cala Morisca, en el marc de la Jornada sobre turisme en família i sostenible — Promoció turística\nVisita a l’entorn natural de la Cala Morisca, en el marc de la Jornada sobre turisme en família i sostenible\nVisita a l’entorn natural de la Cala Morisca, en el marc de la Jornada sobre turisme en família i sostenible https://www.salou.cat/ca/la-ciutat-per-temes/promocio-turistica/visita-a-l2019entorn-natural-de-la-cala-morisca-en-el-marc-de-la-jornada-sobre-turisme-en-familia-i-sostenible https://www.salou.cat/ca/la-ciutat-per-temes/promocio-turistica/visita-a-l2019entorn-natural-de-la-cala-morisca-en-el-marc-de-la-jornada-sobre-turisme-en-familia-i-sostenible/@@download/image/3.jpg\nL’alcalde de Salou, Pere Granados, va acompanyar el professor i expert internacional Jafar Jafari, que va poder fer un tram del recorregut el Camí de Ronda caminant, a la vegada que admiraba les vistes des del Mirador de la Cala Morisca\nL’entorn natural de la Cala Morisca i part del Camí de Ronda ha estat visitat a principis d’aquesta setmana per l’expert internacional Jafar Jafari, professor d’Allotjaments i Turisme a la Universitat de Wisconsin-Stout (EE.UU), acompanyat per l’alcalde de Salou, Pere Granados.\nAmbdós han participat els dies 2, 3 i 4 de març, com a ponents, a la Jornada Internacional sobre la importància del turisme en família i sostenible per a agents del sector turístic de la demarcació. Un acte organitzat per la Diputació de Tarragona, amb la col·laboració de l’Ajuntament de Salou, que va tenir lloc a la Sala Europa del Teatre Auditori.\nL’excursió realitzada té com a finalitat transmetre al professor Jafari l’existència d’un entorn privil·legiat a Salou, vorejant el mar, que es pot veure de forma espectacular des de dalt del Mirador de la Cala Morisca, una veritable joia de la natura. Així ho ha explicat l’alcalde de Salou, que manifesta que “a la nostra destinació hi tenim algunes de les millors platges de la Costa Daurada”. Així mateix, el batlle ha destacat la intenció de convertir Salou en una ciutat intel·ligent, responsable i sostenible, en tots els vessants.\nEl professor Jafar Jafari ha pogut veure, sobre el terreny, l’espai de 9.200 metres quadrats, situat prop de la Cala Crancs, i que antigament ocupava el Xalet Pedrol Rius. Durant el recorregut, ahir dimarts, l’alcalde li va mostrar les espècies botàniques autòctones que s’han plantat al llarg del Camí de Ronda. També van visitar l’entorn del Far de Salou.\nCal recordar que la Cala Morisca i el seu mirador són accessibles caminant 5 minuts des de la parada Ginesta del Trenet de Salou. Es tracta d’una zona de gran interès natural i ecològic del Cap Salou, a la vegada que s’incorpora al traçat del Camí de Ronda. Un itinerari pels amants del healthy lifestyle i de conèixer els secrets de la natura.


Guanya entrades per a 'La Bohème' al Liceu - Teatre Barcelona\nFinalitzat: Guanya entrades per a ‘La Bohème’ al Liceu\nDel 18 de juny al 8 de juliol és podrà veure al Gran Teatre del Liceu una de les òperes més representades al món: La Bohème de Giacomo Puccini. Es tracta d’una producció de la English National Opera, i està considerada com una de les millors produccions d’aquest clàssic de l’òpera a Londres. Ambientada en el París bohemi del voltant de 1930, narra la història d’amor i tragèdia entre dos joves artistes.\nDisposem de 10 entrades dobles per l’assaig general de La Bohème el dijous 16 de juny a les 17.00h.\nPer participar només has de dir-nos QUI ÉS L’AUTOR DE LA BOHÈME? Deixa’ns la resposta en els comentaris d’aquest post.\nPots participar fins el dimarts 14 de juny a les 15:00h. Es sortejaran les entrades entre tots els que hagin respost correctament la pregunta plantejada. Informarem dels guanyadors l’endemà en aquest mateix espai i seran notificats personalment per correu electrònic.\nMariona M.S, Quim S-F.B, Sara C.P., Xavier A.F., Josep Lluis J.G., Magalí P.N., Maite T.B., Carme A.S., Susana S.dL., Mercè F.M.\nAmor, joventut i tragèdia a París En unes golfes, neix l’amor entre Mimí i Rodolfo res més conèixer-se. Malgrat ser feliços junts, Rodolfo trenca la relació amb l’excusa del coqueteig de Mimí. La realitat és que ella està molt malalta i se sent culpable de que la seva vida austera l’ha fet empitjorar. Al final, es troben de nou un breu moment abans que ella mori. Entre les òperes més representades al món, La Boheme és un dels símbols universals de l’òpera. La producció transportada […]\nRosa i. @la_rous\nLaia Duran Fígols duran fígols\nNeus cumella paredes\nMayte Carvajal Rojas\njosep maso juanhuix\nMARIA AURORA CARBALLO GRAS\nMontse Ibañez Sancho\nMar Ruiz Moreno @I\njosep lluis jose gutierrez\ncelia aleman saez\nAnna solís casanovas\nAntonio Sierra Aso\nJULIO GALAN SAENZ\nMireia Puertas Munté\naura pi i sala\nJosep maria cabra roca\nRobert Guinart @Massimo Guitart\nANNA MARIA FUSTÉ RODRÍGUEZ\nConcepció Palau Padró\nSalut Clapés Garcia\nVictoria Alonso Prieto\nÁngela Fernández @angelafpalacios@gmail.com\nVictòria Cartes Rico\nAntonia Vicente Bernat\nLluís Blanco @blancotossa\nBeatriz Prados Calles\nmanuel García Mijens\nMontse Alaix Prats\nmarta tarres turon\nDavinia Gallego Almirall\nLaura Canela Godo\nM Lourdes Abarca\nLaura Mosquera Lopez\nVictor Remacha Castro\nPilar Tomé @pilitome\nMònica Rodriguez Gallardo\nRosa Pujol Rusiñol\ndavid blancas altabella\nLAURA FERNANDEZ GONZALEZ @Porceluz\nSílvia Olivé Cánovas\nXavier Salla Smó\nM José Siurana\nLydia Cadevall Soto\nRosa Codinachs Alsina\nMonica Guitart Garcia\nGuillermo Aguirre Font\nJuan Miguel Jimenez Salvador\nJOSEP OLLE PIÑOL\nAntoni Jesús Gàlvez Montero\nDavid Martin Yuste\nencarna jurado barbero\nElvira Pesquera Menéndez\nFrancesc Xavier Pujol Carbí\nMariona Miquel Solé\nGLÒRIA ROSELL PERELLÓ\nCandy Blanchart Buch @candy\nANNA PLA SOLER\nPaula Ballesteros Arias @goya2020\nENRIC GACIMARTIN ROS\nJosé D. Masa Rodríguez\nMercedes Martinez Fernandez\nPere Vilella i Cuesta


Pel que respecta als drets que conformen la propietat intel·lectual es distingixen els drets morals i els drets patrimonial:\nDavant els sistemes de tall anglosaxó, la legislació espanyola és clarament defensora dels drets morals, reconeguts per als autors i per als artistes intèrprets o executants. Aquests drets són irrenunciables i inalienables, acompanyen l'autor o l'artista intèrpret o executant durant tota la seua vida i als seus hereus o drethavents a la mort d'aquells. Entre aquests destaca el dret al reconeixement de la condició d'autor de l'obra o del reconeixement del nom de l'artista sobre les seues interpretacions o execucions, i el d'exigir el respecte a la integritat de l'obra o actuació i la no alteració d'aquestes.\nDrets relacionats amb l'explotació de l'obra o prestació protegida, que alhora se subdividixen en drets exclusius i en drets de remuneració:\nEls drets exclusius són aquells que permeten al seu titular autoritzar o prohibir els actes d'explotació de la seua obra o prestació protegida per l'usuari, i a exigir d'aquest una retribució a canvi de l'autorització que li concedisca.\nEls drets de remuneració, a diferència dels drets exclusius, no faculten el seu titular a autoritzar o prohibir els actes d'explotació de la seua obra o prestació protegida per l'usuari, encara que si obliguen a aquest al pagament d'una quantitat dinerària pels actes d'explotació que realitze, quantitat que és determinada, bé per la llei o en el seu defecte per les tarifes generals de les entitats de gestió.


Maison d'hôtes de la Mer Equihen-Plage França - Ofertes d'hotels amb els MILLORS DESCOMPTES EN LÍNIA\n10 rue Charles Cazin, Equihen-Plage, Equihen-Plage, França, 62224 - Veure al mapa\nTant si es tracta d'un viatge de plaer com si és de negocis, Maison d'hôtes de la Mer és una elecció d'allotjament magnífica quan visiten Equihen-Plage. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nLes instal.lacions i els serveis que proveeix Maison d'hôtes de la Mer asseguren una estada plaentera als seus clients. Les carecterístiques més important de l'hotel inclouen habitació familiar, servei de bugaderia.\nLes instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb calefacció, escriptori, plat de dutxa, assecador de cabell a cada habitació. L'hotel compta amb una llista completa de comoditats, com jardí. Descobreixi una encantadora mescla de servei profesional i ampla gama de característiques a Maison d'hôtes de la Mer.\nTots els tipus de viatgers (79) Parelles (53) Viatgers en solitari (2) Famílies amb infants petits (18) Famílies amb infants grans (4) Grups (2)


El racó del llibre: Mor Harry Mulisch, un dels escriptors holandesos més famosos del segle XX\nMor Harry Mulisch, un dels escriptors holandesos més famosos del segle XX\nHarry Mulisch, un dels escriptors holandesos més internacionals, ha mort als 83 anys a Amsterdam a causa d'un càncer. Mulisch era l'últim representant dels "tres grans", el trio literari nacional per excel•lència, que formava amb Willem Frederik Hermans i Gerard Reve, ja desapareguts.\nLa seva obra ha estat clarament marcada per la Segona Guerra Mundial. Mulisch havia publicat deu novel•les, desenes de relats, obres de teatre i molts articles. A més, dos dels seus llibres van ser adaptats a la gran pantalla. "El atentado" va guanyar un Oscar el 1987 a la millor pel•lícula estrangera, a més d'un Globus d'Or, una cinta que va dirigir el seu compatriota Fons Rademaker. I el 2001 el director Jeroen Krabbé va portar al cinema "El descubrimiento del cielo", la seva novel•la més ambiciosa.


Ets a: Inici > Àmbits > Promoció econòmica i comerç > La Fira del Joc i de Nadal de Berga es consolida amb noves activitats per a promoure els jocs tradicionals i en família\nLa Fira del Joc i de Nadal de Berga es consolida amb noves activitats per a promoure els jocs tradicionals i en família\nData de publicació: 30.11.17\nJugues o et plantes? Aquest és el lema de la Fira del Joc i de Nadal que per cinquè any consecutiu se celebrarà a Berga el dia 6 de desembre. Es tracta d’una mostra organitzada per l’àrea de Promoció Econòmica de l’Ajuntament de Berga i la Cia de Jocs l’Anònima que es basa en la combinació de tres elements principals per aconseguir que petits i grans es diverteixin plegats: el joc, el Nadal i el carrer. I és que com ha explicat Òscar Garcia, membre de la Cia de Jocs l’Anònima, l’objectiu de la fira és “compartir una jornada de jocs en família, un fet que s’ha anat produint des del primer dia i que esperem que es mantingui”. En aquest sentit, el regidor de Promoció Econòmica, Francesc Ribera, ha afirmat que “el consistori ha apostat per donar suport a la fira perquè considerem que es tracta d’un esdeveniment consolidat que forma part del costumari i també s’ha convertit en un dels últims esdeveniments de l’any més esperats a nivell de carrer”.\nEnguany, la fira repetirà el mateix format que l’any passat i el recinte firal es distribuirà en tres zones: l’espai JOC, l’espai NADAL i l’espai BOTIGUES. Precisament, una de les novetats d’aquest any consistirà en l’ampliació de l’Espai JOC. Segons ha explicat Garcia, “a banda dels jocs de taula, tradicionals i de construcció que hi haurà a la carpa de la plaça Viladomat, també s’utilitzarà el lateral de la calçada per instal·lar-hi altres jocs que necessiten més espai i que volem que tinguin presència a la fira”. Per exemple, hi haurà jocs pintats al paviment, rutlles o cèrcols, entre d’altres.\nA més, l’espai comptarà amb 29 monitors que s’encarregaran de dinamitzar i dirigir totes les activitats. D’altra banda, al passeig de la Indústria hi haurà l’Espai NADAL amb gairebé una quinzena de parades d’artesans i d’entitats locals que oferiran productes relacionats amb la festivitat del Nadal. Per últim, també hi haurà una carpa dedicada al comerç especialitzat en l’àmbit del joc, on els visitants podran trobar tota mena de jocs.\nCal esmentar que es prohibirà l’estacionament i la circulació de vehicles des de la plaça Viladomat fins al carrer de Lluís Millet. Segons ha apuntat el regidor Francesc Ribera, “es tracta d’una mesura que s’ha anat aplicant a totes les fires que s’han fet al passeig de la Indústria per tal d’acostar el recinte firal als comerços i establiments de la zona”.\nL’Ajuntament de Berga ha destinat 4.500€ a l’organització de La Fira del Joc i de Nadal. El certament espera rebre uns 3.000 visitants que podran gaudir d'un l’ampli ventall de jocs de 10 del matí a 2 del migdia i de 4 a 8 de la tarda.


Entre els cavallers i el passat\n05 maig 2021 22:59\nCapdepera es va omplir de visitants per gaudir del mercat medieval, que oferia música, menjar, art i artesania\nA.B. | 15 maig 2011\nSens dubte Capdepera s'endú els honors medievals. Les paradetes, l'art i l'artesania fan una plantada a peu del castell i, quan un puja fins al recinte fortificat, s'ha de retre a l'encant d'aquest indret únic per retornar al passat. Capdepera té el mercat medieval per excel·lència, sobretot quan el sol es pon i cau la nit. Des de les altures s'atura el temps quan s'observa com s'encenen els llums i comença l'espectacle. Aquests són els comentaris que cada any se senten entre els milers de visitants, que repeteixen un pic i un altre atrets per les aromes de l'època de cavallers, fades i princeses.\nAhir els principals carrers de la localitat s'ompliren de venedors vestits d'època i les paradetes ben ambientades. Capdepera retornava al passat i l'oferta era força atractiva. Així, s'hi podien comprar objectes artesans com juguetes de fusta, bijuteria feta a mà i estores. Els artesans cridaven l'atenció de la gent, que s'aturava a contemplar una feina artesanal que mai no s'hauria de perdre. La llata, la ceràmica, els filats... hi havia una petita mostra d'aquestes professions.\nLa gastronomia també hi jugà un paper molt important i els trasts de menjar tornaven a estar plens. Qualsevol cosa s'assaboreix millor entre els cavallers que es passegen o les lluites medievals que hi tenen lloc. Espectacles de la dansa del ventre, els violinistes, les flautes i la batucada hi donaren realisme. L'Ajuntament ha organitzat per al cap de setmana un grapat d'activitats destacades emmarcades dins el mercat medieval.\nEl bon temps, sobretot al matí, atragué milers de persones. Cal dir, a més, que foren molts els turistes que hi anaren amb càmeres fotogràfiques per endur-se'n un bon record.


Un agent dels Mossos fora de servei descobreix un intent de robatori a un domicili de Tarragona – Actualitat Penal\nUn agent dels Mossos fora de servei descobreix un intent de robatori a un domicili de Tarragona\n2 de novembre de 2017 Redacció\nCarrer Roger de LLúria / G.Maps.\nUn policia del cos de Mossos d’Esquadra fora de servei va propiciar la detenció ahir dimecres, d’una dona de 25 i un home de 38 anys, de nacionalitat espanyola i de la República de Guinea, respectivament, veïns de Barcelona, com a presumptes autors d’un delicte de robatori amb força en grau de temptativa.\nAl voltant de les 00.00 hores del dia 1 de novembre, un mosso fora de servei va detectar una noia a l’interior del replà d’un edifici d’habitatges del carrer Roger de Llúria de Tarragona, asseguda a l’escala amb actitud d’espera. A la poca estona, un veí va informar l’agent que algú havia forçat el pany d’entrada a casa seva i que havia quedat inutilitzat. També va manifestar-li que minuts abans havia vist com una parella marxava del portal de l’immoble i que no eren veïns d’allà.\nL’agent fora de servei va sol·licitar suport policial per tal de dur a terme la recerca, per les proximitats de l’immoble, de la parella que presumptament havia intentat accedir a l’habitatge forçant el pany. Gràcies a la descripció dels lladres del testimoni i la ràpida reacció del mosso fora de servei, una patrulla va poder localitzar-los a prop del lloc dels fets.\nL’home i la dona localitzats, duien estris a sobre per tal de forçar panys i accedir a l’interior d’habitatges. Els agents van procedir a la detenció d’ambdues persones com a presumptes autors d’un delicte de robatori amb força a domicili en grau de temptativa. Els detinguts, que acumulen tres antecedents per delictes contra el patrimoni, han passat avui a disposició del jutjat d’instrucció en funcions de guàrdia de Tarragona, que n’ha decretat la seva llibertat amb càrrecs.


Premi en el Concurs de pessebres\nEls alumnes de l'escola Fabra han estat guardonats amb el segon premi en la vint-i-dosena edició del Concurs de pessebres que organitza l'Ajuntament d'Alella.\nLa foto mostra el moment de l'entrega del premi per part de l'alcalde.\nMoltes felcicitats a tots els qui heu participat en la confecció del pessebre!\nL'Ajuntament d'Alella ha renovat el Portal d'Entitats que ja va posar en funcionament fa un parell d'anys.\nHi trobareu les principals dades de les entitats del nostre poble. Si voleu consultar la fitxa de l'AMPA cilqueu aquí


Repressió específica en supòsits de vaga - CGTCatalunya.cat\ndimecres 7 de juny de 2017 / Articles opinió / Visites: 329\nPerò més enllà de la repressió penal i administrativa que exerceix l’Estat, existeix una repressió a nivell laboral que lluny de limitar-se a les jornades de vaga, sigui general o no, s’estén a la vida diària de la classe treballadora.\nTreballadores amb contractes indefinits, treballadores amb contractes temporals, falses autònomes, treballadores d’empreses privades o de l’administració pública. Tant és. D’una manera o altra, totes elles exposades a patir la repressió per defensar unes condicions de treball dignes.\nCom a preàmbul al present capítol, és important recordar que a l’estat espanyol, el dret de vaga es troba regulat en una norma preconstitucional, el Real Decret Llei 17/1977 de 4 de març sobre relacions de treball, una regulació repleta de mancances que s’ha hagut d’anar «completant» mitjançant jurisprudència, és a dir, mitjançant la interpretació realitzada pels tribunals de la normativa i la solució trobada pels mateixos davant la falta de regulació de determinats supòsits pràctics.\nMalgrat tot, qui subscriu el present capítol dubta que amb una regulació més complerta s’acabessin els problemes de les treballadores que vulguin utilitzar la vaga per aconseguir els seus propòsits. I més tenint en compte els intents de regulació que s’han anat fent els darrers anys.\nD’altra banda, tampoc es pot obviar que la regulació «dels drets de la classe treballadora», s’ha realitzat sense la veritable participació d’aquesta, mitjançant «agents socials», per part de les treballadores, consistents en sindicats que han renunciat des d’un principi (els Pactes de la Moncloa) a una veritable defensa de classe, configurats de tal manera que s’ha pogut garantir la tan preuada «pau social», a partir de concessions a la patronal que evidencien que qui participa en les negociacions poc o res ha treballat o ha oblidat voluntàriament el què és.\nLes darreres reformes laborals, no han fet més que accentuar aquesta situació i evidenciar encara més el rol de «pacificadors» dels sindicats majoritaris, que es limiten a convocar una jornada de vaga, aplicant després ells mateixos als seus propis treballadors les reformes laborals contra les que s’havien «manifestat».\nEntrant en matèria, quan una treballadora es planteja fer vaga, ho fa per a defensar i millorar les condicions laborals o per evitar una retallada de drets. Davant d’aquesta situació s’ha de plantejar no només les conseqüències immediates de la seva decisió, que d’entrada seran la pèrdua dels dies de salari que duri la vaga, sinó també aquelles altres que inevitablement arribaran a mitjà i llarg termini.\nLa complexitat del marc laboral vigent comporta que en molts casos la decisió d’exercir el dret de vaga tingui conseqüències diferents:\nHi ha les grans empreses, on podem trobar l’escenari clàssic patró/obrer, o on podem trobar treballadores de diferents «subcontratas» o fins i tot treballadores autònomes, moltes, darrerament; o mitjanes i petites empreses; l’Administració pública en general ( un món a part); les universitats i la seva complexa regulació, etc.\nAl analitzar la realitat d’una treballadora en vaga en una gran o mitjana empresa, s’ha de tenir en compte que aquesta no només haurà de fer front als atemptats de l’empresari sinó que també haurà de combatre contra aquells sindicats que juguen a desacreditar les vagues, quan moltes vegades, en un inici han estat ells els que les han convocat o hi han donat un suport explícit.\nA partir d’aquí, a les treballadores que no es resignen amb aquests acords i ho mostren explícitament i volen continuar amb la vaga els hi ve a sobre la doble tasca de mantenir a la resta de treballadores en la lluita i de combatre a sindicats (normalment els majoritaris) i a l’empresa com a un de sol.\nLa desacreditació que es realitza per part d’aquests darrers de les treballadores en vaga que va des de deixar-les malament davant la resta de treballadores i culpar-les d’un possible resultat més lesiu que el plantejat per sindicats i empresa fins a incloure-les en llistats d’acomiadades per les mesures «organitzatives» d’aquestes últimes, és una clara mostra de la repressió a les treballadores vaguistes.\nMés complicada és la situació quan les treballadores que s’han d’organitzar per a fer la vaga pertanyen a diferents empreses subcontractades d’un mateix centre de treball. En el present cas, la subcontractació comporta dificultats per poder organitzar la vaga i després per mantenir-la, tenint en compte que existeixen diferents grups de treballadores vinculades a empreses diferents, amb contractes normalment temporals, que fan que existeixi molt poca comunicació i vinculació entre les mateixes, pel què si no es convoca la vaga per part de les treballadores de l’empresa principal, difícilment es farà o es podrà mantenir per les treballadores de les empreses subcontractades, que s’enfrontaran no només a una empresa sinó a vàries, entre elles, indirectament però no per això amb una actuació menys agressiva, l’empresa principal.\nNo millor es planteja l’escenari si les qui convoquen la vaga ho fan en centres de treball amb poques treballadores, en el present cas, la repressió molt sovint passa per sotmetre a les treballadores a un assetjament continu al centre de treball, on, novament, la temporalitat en les contractacions fa que no s’hagi creat un vincle entre les treballadores i que per tant no existeixi un suport mutu, element bàsic i indispensable pel bon funcionament de la vaga, mitjà per aconseguir els propòsits de les treballadores. Aquest assetjament al qual es veuen sotmeses les treballadores combatives molt sovint comporta que acabin plegant voluntàriament de la feina, ja sigui sense res a canvi o mitjançant acords precaris que no suposen més que pa per avui i gana per demà.\nQuan ens trobem en el supòsit en què les treballadores que volen fer vaga són falses autònomes, les dificultats es tripliquen i només amb una forta cohesió d’aquestes es pot iniciar una vaga que molt provablement l’empresari titllarà d’il·legal per atemorir a la resta de treballadores, amb resolucions de contractes que només es podran combatre amb una veritable activitat sindical. Recordem que aquestes treballadores no es troben sota el paraigua de la regulació precària del dret de vaga. Són treballadores autònomes que d’acord amb la regulació del dret de vaga laboral vigent no poden convocar com a col·lectiu una vaga en els seus centres de treball i empreses.\nD’altra banda, pel què fa a l’Administració Pública, recordem que la diferent regulació laboral existent entre funcionaris i personal laboral fa que també la lluita pels seus interessos sigui separada i, per tant, s’afebleixi.\nLes noves fórmules de contractació tenen com a objectiu eviar una veritable identificació entre les treballadores que les faci cohesionar com a grup i decidir emprendre aquella lluita per defensar els seus interessos. La temporalitat de les contractacions, les subcontractacions d’empreses, la deslocalització, són fórmules totes elles per afeblir la unitat de les treballadores i, en conseqüència, dificultar la seva lluita a les empreses. D’aquesta manera no és que es dificulti el funcionament d’una vaga sinó que en molts casos s’evita la seva convocatòria perquè no existeix cap mena de sentiment de pertànyer a un col·lectiu per part de les treballadores, pel què la lluita pels seus drets es converteix en quelcom individual i avocat, per tant, al fracàs.\nNo obstant, malgrat tot el que s’ha exposat, ressorgeix en els darrers temps amb força una reorganització de les treballadores a les empreses que malgrat les circumstàncies s’uneixen per lluitar pels seus interessos i una de les eines que més sovint utilitzen és la vaga. Per tant, malgrat la repressió que s’exerceix a diferents nivells contra la mateixa, aquesta es continua emprant, perquè, com en els seus inicis, la vaga és una eina bàsica quan el que hem de reclamar és allò bàsic i ara mateix, amb la retallada de drets laborals que estem vivint (que només s’accentua amb les darreres reformes laborals però que és inherent a l’estructura laboral de l’estat espanyol) ens toca fer-ho.\n* Mireia Bazaga és Secretària de Jurídica de CGT Catalunya. Aquest text és el capítol que va fer per al llibre ’Antígona Emmordassada’, reflexions dels darrers 10 anys de repressió als Països Catalans, editat per Tigre de Paper.


Planeta s'afegeix a l'"status quo" - Diari de Girona\nPlaneta s'afegeix a l'"status quo"\nEl CAC ha avalat el mapa radiofònic confeccionat per CiU amb l'afegit del grup Planeta.\nEl debat no és Cope, sí; Cope, no. La no concessió de dues llicències a la cadena Episcopal és tan sols un indicador més de l'aval que ha concedit el CAC al mapa radiofònic que va dissenyar el govern de CiU. L'única novetat és la incorporació del grup Planeta, el principal beneficiat de les noves llicències. Els més afavorits han estat els dos grups que varen salvar el diari Avui de la suspensió de pagaments: Godó i Planeta. Precisament, les exigències d'aquest grup, propietari tant del diari Avui com de La Razón, haurien obligat a modificar l'escenari que tenia previst el CAC. Tot i l'afinitat ideològica, el diari La Razón s'ha desmarcat de la retirada de dues llicències a la COPE. "Paco, tu estàs amb el diari Avuiamb els carques de La Razón?", li ha preguntat aquesta setmana Federico Jiménez Losantos a Paco Marhuenda, director del citat diari.\nPlaneta s'ha sumat així a l'status quo radiofònic que havia confeccionat CiU privilegiant el Grup Godó, Radio Tele Taxi de Justo Molinero i el Grup Flaix de Miquel Calzada i Carles Cuní, tots ells en el seu dia molt vinculats a CiU, malgrat que alguns també han fet aproximacions a algun dels partits actualment en el Govern. El dis?seny radiofònic de CiU també incloïa Ona Catalana, però aquesta cadena, un projecte artificial de l'espai català de comunicació, va morir per inanició, com en el seu dia la Cadena 13.\nEl concurs obert pel CAC no ha estat altra cosa que legalitzar allò que funcionava dintre de l'al·legalitat a partir del pla pilot de l'etapa de CiU per concedir emissores a grups afins. De fet, tant algunes emissores de la COPE com d'Onda Cero, a través d'Europa FM, es varen aprofitar d'aquesta al·legalitat. Ara, el CAC ha legalitzat les d'Onda Cero, per obra i gràcia de José Manuel Lara, i ha decidit eliminar les de la COPE. El més sorprenent és que grups teòricament afins al PSC, com la Cadena Ser i Zeta, han estat dels principals castigats. La SER, que va haver de pagar a preu d'or les emissores d'Ona Catalana per evitar el tancament d'aquesta cadena, ara ha vist com de 14 freqüències ha passat a 9.


Acte inaugural projecte Contenidors blaus\nEl passat dimarts 19 de novembre va tenir lloc a l'institut Provençana l'acte d'inauguració del projecte Contenidors blaus, amb presència de diverses autoritats.\nEl projecte té com a objectiu aconseguir habitatges i equipaments econòmics basats en els contenidors marítims que queden abandonats sense ús i està realitzat per l'alumnat i professorat del departament d'Edificació de l'institut, en col·laboració amb altres entitats socials.\nAquí teniu l'enllaç a les notícies a L'Hospitalet Tv\nEl projecte Contenidors blaus guanya el premi Rebuild\nEscoles sostenibles: El projecte contenidors blaus a l'Institut Provençana\nEl passat dimecres 30 d’octubre es va celebrar a l’institut Provençana una jornada d'informació sobre la formació professional dual, en aquest cas centrada en la família professional Comerç i màrqueting. Aquesta és la segona d’un cicle de quatre jornades que tracten cadascun dels cicles formatius que es poden cursar en modalitat dual a l’institut Provençana. A més, es farà una jornada final de reconeixement a les empreses i a l’alumnat que va participar en aquesta modalitat formativa durant el curs 2018-2019.


Les plantilles dels centres logístics d'Inditex, sota risc sanitari a domicili - directa.cat\nLes plantilles dels centres logístics d'Inditex, sota risc sanitari a domicili\nTreballadores dels centres logístics d'Inditex denuncien la laxitud de la multinacional a l'hora de prendre mesures de prevenció i higiene per a evitar la propagació de la COVID-19. Aquestes polítiques es van fer esperar fins a l'1 d'abril, tot i que ja s'havien donat els primers contagis. Des de la Confederació General del Treball (CGT), amb representació a Inditex, exigeixen el cessament de l’activitat i el pagament total del salari\nLes treballadores dels centres logístics d'Inditex denuncien ara la laxitud de la multinacional a l'hora de prendre mesures de prevenció i higiene / Arxiu\nLa pandèmia de la COVID-19 està deixant veure els primers impactes econòmics i socials amb l’acomiadament massiu de milers de treballadores i una intensificació de la precarietat d’aquelles que mantenen la seua feina, com les caixeres i reposadores dels comerços d’alimentació, les sanitàries o aquelles que treballen en la preparació i distribució de productes adquirits a través del comerç en línia, com és el cas de la plantilla dels quatre centres logístics que l’empresa de l’Ibex-35 Inditex gestiona arreu dels Països Catalans. Algunes de les empleades d’aquests magatzems denuncien que les polítiques de prevenció i higiene s’han fet esperar fins a l’1 d’abril, tot i que ja s’havien donat els primers casos de treballadores contagiades. Des de la Confederació General del Treball (CGT), amb representació a Inditex, exigeixen el cessament total de l’activitat, ja que “la roba no és de primera necessitat”.\nLes plantilles dels deu centres logístics que Inditex gestiona a l’Estat espanyol –tres a Catalunya i un al País Valencià– han assumit que no poden complir totalment les recomanacions que cada dia escolten als mitjans de comunicació per prevenir el contagi de la COVID-19, com ara mantenir una distància mínima d’un metre i mig entre persones o limitar les eixides a l’exterior de les seues cases per causes estrictament necessàries. És el cas, per exemple, de Jordi Beltrán –demana utilitzar un nom fictici per preservar la identitat–, qui treballa al magatzem de la multinacional d’Amancio Ortega situat a Tordera (Maresme), on es preparen les comandes de la firma Massimo Dutti. En aquest equipament, hi treballen vora 200 persones, de les quals, des de l’1 d’abril, una seixantena acudeixen al centre per preparar les comandes.\nLa reducció de la plantilla –fins ara, sense executar cap expedient de regulació temporal d’ocupació (ERTO) i cobrint el 100% del salari, tal com ha assegurat Inditex–, així com de la jornada laboral de les treballadores que continuen presentant-se a les instal·lacions, són dues de les mesures que ha pres la multinacional per evitar aglomeracions i prevenir els contagis. “Ara només treballem dos dies a la setmana, des de les vuit fins a la una de la tarda”, explica Beltrán. “Ens paguen com si féssim les quaranta hores setmanals i estem millor –reconeix–, ja que s’han pres algunes mesures, però el risc sanitari continua i continuarà si no s’atura l’activitat”.\nAquesta darrera setmana, amb menys treballadores als centres logístics, segons assegura el treballador i membre de la CGT William de Sousa, ha sigut més fàcil mantenir la separació d’un metre i mig, però no en totes les zones del magatzem\nAquesta darrera setmana, amb menys treballadores als centres logístics, segons assegura el treballador i membre de la CGT William de Sousa, ha sigut més fàcil mantenir la separació d’un metre i mig. Però no en totes les zones del magatzem: “En algunes àrees és molt complicat, perquè ens hem de reunir diversos treballadors per poder fer la nostra tasca. És vergonyós que el govern espanyol i Inditex ens obliguen a treballar així”. Dilluns vinent, 13 d’abril, està previst que s’alce l’aturada laboral decretada en els sectors no essencials i es recupere la totalitat de l’activitat en els catalogats com a essencials que han continuat el seu funcionament sota serveis mínims; una decisió que, segons alerta el secretari general de la CGT al País Valencià, Enric Tarrida, pot comportar “un greu retrocés, posant en risc la salut de la classe treballadora”.\nIncompliment del dret a protegir la pròpia salut\nLa Llei de prevenció de riscos laborals (LPRL) regula la responsabilitat de les empreses sobre la salut i la seguretat de les seues plantilles. Davant d’una situació com l’actual, les directives tenen l’obligació de posar a disposició de les treballadores totes les mesures de prevenció i seguretat individuals necessàries, una mesura que els centres logístics d’Inditex no van complir fins a l’1 d’abril. Als magatzems de Sallent (Bages) i Tordera (Maresme), segons conten els treballadors entrevistats, la plantilla va demanar mascaretes i guants a l’inici del degoteig de casos a l’Estat espanyol, però la multinacional s’hi va negar, al·legant que no disposava del material i que el seu ús no era obligatori en l’activitat de les operàries. “S’han pres mesures per respectar la distància de seguretat recomanada, com la separació de les taules on dinem o la reducció de la plantilla, i des de fa una setmana, utilitzem guants i mascaretes, però tot ha arribat tard”, critica Rubén González, treballador al centre logístic de Sallent, des d’on es distribueixen comandes de la marca Stradivarius.\nAl magatzem de Sallent, l’última setmana de març una treballadora va haver de tramitar la baixa laboral per COVID-19 en presentar alguns dels símptomes principals de la infecció\nLa dilació que hi ha hagut en la presa de polítiques d’higiene i prevenció, segons alerta Ermengol Gassiot, secretari general de la CGT a Catalunya, desencadenarà “greus conseqüències al llarg dels pròxims dies”. “El fet d’intentar escatimar les mesures d’higiene ha sigut habitual en Inditex i en altres empreses, convertint els centres en un focus de contagi i posant en risc la salut dels treballadors i de la seua família”, rebla amb rotunditat Gassiot. En efecte, al magatzem de Sallent, l’última setmana de març una treballadora va haver de tramitar la baixa laboral per COVID-19 en presentar alguns dels símptomes principals de la infecció. Posteriorment, segons González, dues treballadores més han hagut de cessar l’activitat: una treballadora que també mostrava símptomes i un empleat positiu en coronavirus que va estar tres dies hospitalitzat. En comptes del cessament total de l’activitat, la direcció d’aquest centre va prendre la decisió de posar en quarantena les empleades que havien mantingut contacte amb els casos positius.\nFutur incert per a les treballadores d’Inditex\nEl mateix dia que Inditex anunciava uns beneficis de 3.639 milions d’euros en l’any 2019 –un 6% més que en 2018– i es posava a disposició del govern espanyol per proveir la sanitat pública de material sanitari, comunicava als sindicats i treballadores que pretenia presentar diversos ERTO als centres logístics de l’Estat. Tanmateix, després de la pressió exercida pels sindicats majoritaris –CCOO i UGT– i no majoritaris, la multinacional va ajornar l’aprovació de la suspensió de 25.000 contractes fins al 15 d’abril, en cas que es prolongara l’estat d’alarma més enllà d’aquest dia. “Ara mateix, el nostre futur és molt incert. Estem parlant d’una de les empreses més riques del món; per tant, entenem que si fa un ERTO i no paga el 100% del salari, s’estaria aprofitant de la situació”, considera De Sousa, qui, a més a més, qualifica de “política propagandística” les donacions milionàries i de material sanitari que ha anunciat Amancio Ortega a través de la seua fundació, tenint en compte l’historial de treball esclau que acumulen algunes de les seues fàbriques.\nEl mateix dia que Inditex anunciava uns beneficis de 3.639 milions d’euros en l’any 2019, comunicava als sindicats i treballadores que pretenia presentar diversos ERTO als centres logístics de l’Estat espanyol\nA través d’aquestes donacions, l’empresari obtindrà beneficis fiscals, ja que la normativa tributària permet desgravar en l’IRPF i l’impost de societats, respectivament, el 35% de les aportacions empresarials i el 40% de les societàries a les fundacions que realitzen donacions d’aquests tipus. “Inditex i Amancio Ortega, en concret, tenen una llarga trajectòria de política propagandística i de saber com treure beneficis a través de qualsevol acció”, subratlla Gassiot. Des de la coordinadora de la CGT a Inditex fan una crida perquè es respecten els drets de les treballadores dels centres logístics, tendes físiques del grup, així com de tota l’activitat externa de repartiment de comandes, per la qual cosa consideren que la “millor solució possible és el risc zero, el confinament i l’aïllament a casa mentre no es puga assegurar el treball amb total seguretat”.\nAmancio Ortega CGT coronavirus COVID-19 ERTO higiene ibex-35 Inditex treball\n« La Xarxa de Cures Antiracistes denuncia una nova sanció de la Guàrdia Urbana de Barcelona per repartir menjar durant el confinament\nTot s’enfonsa »


Som de dalt: ARROSSADA POPULAR, CONCERT i TREPITJADA DE VINS\ndimarts, de setembre 3\nARROSSADA POPULAR, CONCERT i TREPITJADA DE VINS\nAquest dissabte començen els actes de la Festa de la Patrona a Santa Mª de Martorelles 2013.\nDissabte a la tarda hi haurà la missa a l'església de Santa Maria.\nDiumenge està ple d'actes populars:\nal matí Trepitjada Infantil de Raïm a la plaça de l'ésglésia a les 11 h., amb aquesta sencilla activitat podriem dir que comença una sèrie de actes sobre el món de la vinya i el vi que es duen al llarg de la tardor.\nal mitjdia l'Orquestra de la Vall del Tenes oferirà un Concert a la Pista de la Coral a les 12'30h.\ntambé al mitjdia i al mateix lloc tindrà lloc la tradicional Arrossada popular que aplega tot el poble al voltant d'una taula. Aquest és un acte important de cohesió ciutadana moolt habitual en pobles petits com Santa Mª de Martorelles i que no és habitual en els pobles del Baix Vallès per la desvinculació de la ciutadania a la germanor local.\nVÍDEO Un trencament en una bassa al Cogulló provoca un vessament de salmorra al Llobregat\nLa filla de Jordi Turull, indignada amb el gest de Cs al Parlament\nAVUI CELEBREM LA FESTA DE L'ENERGIA!


Els ‘matatu’, els originals autobusos de Kènia\nSón el principal mitjà de transport de la capital i tenen tants defensors com detractors\n3 min. Nairobi 23/04/2019 21:53\n651x366 Els ‘matatu’, els originals autobusos de Kènia / GETTY Els ‘matatu’, els originals autobusos de Kènia / GETTY\n“Un matatu és un autobús que transporta milers de passatgers al dia dins de Nairobi i també a la resta del país”, explica Joe Nderitu, exconductor de matatu i membre del principal sindicat del sector. Però els matatu a Nairobi són molt més que un mitjà de transport. Representen una de les expressions urbanes més simbòliques i són un referent cultural per als joves del país. No n’hi ha cap d’igual. Es reconeixen pels colors llampants, per les decoracions personalitzades -des de pel·lícules fins a estrelles del futbol- i per la música hip-hop com a banda sonora imprescindible. Són autobusos amb missatge, un dels pocs exemples d’una cultura suburbana genuïnament keniana.\n“ Go! Go!” (vinga, vinga!), crida agafant-se a la barra un dels conductors d’un matatu amb Cesc Fàbregas estampat al vidre. El bus és un equilibri híbrid privat i públic: el vehicle és de titularitat privada però el servei, que suposa el transport més efectiu i complet de la ciutat, és eminentment públic. En Joe n’explica el mecanisme: “Al final del dia el conductor dona al propietari del vehicle els diners dels bitllets venuts, depenent del nombre de passatgers que hi hagin pujat, i per això hi ha tant d’entusiasme per captar clients”.\nÉs habitual que el bus no arrenqui fins que totes les places estiguin ocupades, i és que les condicions laborals dels conductors són pèssimes: no tenen sou públic ni seguretat social, ni gairebé drets laborals. L’establiment dels matatu com a transport predominant va començar als anys 60, però des de llavors el govern s’havia negat a reconèixer els seus conductors com a interlocutors.\nAquesta exclusió, derivada d’una associació dels matatu amb les rutes de la criminalitat, va canviar fa pocs anys. “Ens vam organitzar i ens vam registrar com a sindicat”, explica en Joe. El govern va claudicar i es van crear petites cooperatives, anomenades Sacco, que treballen distribuint-se els barris o les zones de la ciutat.\n“Hi ha gent que ens veu com a conductors agressius, ens acusen de conduir malament i de ser insegurs”. De fet, el primer suggeriment de Google després de matatu és accident. Aquest servei, que és a tot arreu i a totes hores, desperta tantes simpaties com antipaties. La discriminació normalment prové de les classes benestants. “Estem associats a la classe popular, i als conductors de cotxes cars no els agradem”, sentencia en Joe.\nEls conductors de matatu són cool, tenen swag. Vesteixen amb roba urbana, escolten música hip-hop a tot drap i segueixen el futbol europeu. És molt habitual veure les cares de Piqué, Ronaldo i Messi circulant pel centre de Nairobi, al xassís d’aquests vehicles. “El xassís era l’únic lloc on els artistes podien expressar el seu art, perquè a la resta de la ciutat ho tenien prohibit”, explica l’exconductor. La fascinació i el fetitxisme que desperten els matatu és el motor creatiu d’un dels artistes plàstics amb més projecció de Kènia: Dennis Muraguri. Aquest artista ha fet dels autobusos la seva musa. Els seus quadres, representacions vistoses a partir de fotografies de matatu en moviment, fins i tot han captat l’atenció de galeristes de Nova York.\nMentre m’acomiado d’en Joe m’ensenya satisfet fotografies del seu antic matatu, dedicat a la pel·lícula de dibuixos animats Avatar. Més que d’un bus, sembla que em parli del seu fill.


Aquesta situació està molt relacionada amb la crisi del capitalisme mundial, l'empitjorament de les condicions de vida de les masses i l'atac als drets democràtics. De fet, aquest procés no és particular de Catalunya, sinó que està succeint en altres llocs del món (ocupació de Palestina, guerres imperialistes a l'Iraq i l'Afganistan, opressió del poble kurd, divisió nacional a Bèlgica entre flamencs i valons). Cada vegada amb major intensitat els capitalistes i els seus governs estan fent recaure les conseqüències de la crisi sobre la classe obrera i la joventut, amb acomiadaments massius i retallades socials, alhora que retallen els drets democràtics i l'opressió a les nacionalitats oprimides.\nLa massivitat de la manifestació del 10 de juliol, encara que tingués a la capçalera als representants de la burgesia catalana i la socialdemocràcia, reflecteix el descontentament social i nacional. No es tractava d'una defensa de l'Estatut, que queda molt lluny de resoldre la qüestió nacional i els problemes socials, sinó del rebuig a l'última imposició de tantes de l'espanyolisme més ranci, en aquest cas d'un Tribunal Constitucional heretat de la dictadura franquista, com a bona part de l'aparell de l'Estat (policia, exèrcit i justícia).\nPerò també era un reflex del descontentament social acumulat. La crisi del capitalisme català és profunda. Hi ha 555.000 treballadors en l'atur, mentre que entre els que mantenen la feina, més de la meitat no arriben a mil euros al mes. Hi ha 900.000 persones en situació d'alta pobresa (ingressos inferiors a 460€/mes). Les retallades socials en educació i sanitat, després d'anys de privatització, augmentaran les desigualtats socials i la marginació social dels més desafavorits. Aquesta situació no té solució sota el capitalisme.\nLa hipocresia de la burgesia catalana\nEl partit de la burgesia catalana, CiU, està tractant de presentar-se com els defensors de Catalunya. La hipocresia i el cinisme de la burgesia catalana no té límits. En els moments clau de la lluita de classes ha estat un baluard del capitalisme i de la unitat espanyola (la Setmana Tràgica de 1909, el trienni bolxevic de 1919-21, la revolució en els anys 30 i en el franquisme). En el període més recent, CiU no ha dubtat de posar-se a disposició de la burgesia espanyola per apuntalar el govern central, sempre per aplicar una política de privatització i retallades socials. Recentment han recolzat el pla d'ajust i la reforma laboral del govern ZP.\nAra parlen del dret a decidir i es van afegir a les consultes sobre la independència, però en realitat pretenen utilitzar el sa sentiment nacional com a moneda de canvi per arribar a la Generalitat i mercadejar amb la burgesia espanyola i el govern central el repartiment del pastís de l'explotació de la classe obrera. La burgesia catalana mai no defensarà els drets democràtics nacionals de forma conseqüent perquè el seu nacionalisme acaba on comença la seva butxaca.\nCrisi de la socialdemocràcia\nLes eleccions al Parlament de Catalunya el mes de novembre auguren un retorn de CiU. Això es deu a la decepció després de set anys de tripartit. La seva política social ha consistit en una continuació de la política de privatització de Convergència. De fet, les mesures més importants han estat acordades amb CiU, com és el cas de la LEC, generant una gran decepció entre la seva base social. No resulta estrany que l'abstenció serà històrica, reflectint que el desànim per la política del tripartit ha estat majúscul, la qual cosa ha obert el camí del retorn de la dreta.\nEls dirigents del PSC, ERC i ICV accepten el capitalisme com a únic sistema, i per tant, es limiten a gestionar els retalls i acomiadaments. El mateix succeeix amb el PSOE i IU. La crisi del capitalisme és, per tant, la crisi del reformisme, de la possibilitat del capitalisme de rostre humà i de que petites reformes poden garantir unes condicions de vida dignes per a les masses.\nUnir la lluita social i pels drets democràtics nacionals\nDesprés de la manifestació del 10 de juliol, la pregunta és: I ara que? Des del nostre punt de vista, la lluita pels drets democràtics nacionals s'ha d'unir a la lluita social contra la crisi del capitalisme, en el programa de la revolució socialista.\nMalgrat portar tres durs anys de crisi econòmica, la sortida de la crisi no es veu en l'horitzó. En el millor dels casos, la recuperació econòmica ho serà dels beneficis empresarials, però no de l’ocupació ni dels salaris. Tots els governs europeus han planejat el major atac coordinat contra conquestes socials producte de la lluita històrica dels treballadors: educació i sanitat pública, pensions, subsidis a la desocupació i convenis col•lectius.\nLa resposta dels treballadors europeus no s'ha fet esperar. Els treballadors grecs són a la punta de llança, amb més de set Vagues Generals i nombroses mobilitzacions de masses aquest any. A França el 7 de setembre hi va haver Vaga General amb més de 2'5 milions de manifestants contra el pensionazo de Sarkozy, i han convocat la cinquena Vaga General d’aquest any per al 23 de setembre.\nEn aquest marc es dóna la Vaga General del 29 de setembre contra la reforma laboral i el pla d'ajust del govern del PSOE, el mateix dia en què hi haurà mobilitzacions a Bèlgica, Grècia i Romania. L'única forma d’aturar aquesta ofensiva antiobrera és a través de la mobilització de masses, conscient i unificada dels treballadors. La Vaga General del 29 de setembre ha de ser un primer pas per a un procés de mobilitzacions continuat que inclogui la convocatòria per part dels sindicats d'una Vaga General a tot Europa.\nDes del punt de vista de la lluita pels drets democràtics nacionals i pel dret a l'autodeterminació, la qüestió social adquireix una importància vital. La burgesia catalana mai defensarà de forma conseqüent el dret a l'autodeterminació ni qualsevol altre dret democràtic nacional. De fet, acabar amb l'opressió nacional sota el capitalisme és una utopia.\nUn exemple clar el tenim al terreny lingüístic. Mentre proclamen la defensa de la llengua catalana, durant els 23 anys de CiU en el govern (una cosa que el tripartit no va canviar sinó que va aprofundir) van aconseguir que Catalunya fos la comunitat capdavantera en dèficit pressupostari educatiu i privatització, posant pals a les rodes de l'aprenentatge del català. És a dir, que unir la lluita social i pels drets democràtics nacionals no és una opció, sinó una necessitat perquè es tracta d'una i la mateixa lluita.\nL'únic aliat dels treballadors catalans en la defensa del dret a l'autodeterminació són els treballadors de la resta de l'Estat, igualment oprimits en el terreny social. De fet, en altres moments de la història, això s'ha portat a la pràctica. En els anys 70 en la lluita contra la dictadura, els manifestants no només portaven senyeres i ikurriñas a Catalunya i Euskal Herria, sinó també a Andalusia, Astúries o Madrid.\nEl nostre programa és el programa que van defensar Lenin i Trotsky, i que van dur a terme en la Revolució d'Octubre de 1917 a Rússia (res a veure amb el que va venir després, la degeneració burocràtica estalinista). La defensa del dret a l'autodeterminació de les nacionalitats oprimides en el marc d'un programa de revolució socialista: expropiació de la banca i les grans empreses sota control democràtic dels treballadors. Acabant amb el capitalisme serà possible conquerir el dret a l'autodeterminació.\nPer una alternativa revolucionaria:\n. Retirada immediata de tots els plans d'atac contra la classe obrera:\no Ni acomiadament barat ni congelació salarial ni reforma de les pensions. No als retalls pressupostaris en sanitat, educació i en les prestacions socials\n. Pla urgent contra l'atur i el deteriorament de les prestacions socials:\no Subsidi de desocupació indefinida de 1.100 euros al mes.\no Reducció de la jornada laboral a 35 hores setmanals sense reducció salarial.\no Nacionalització de totes les empreses en crisi sota control obrer.\no Augment dràstic de la despesa en sanitat, educació i de les prestacions socials públiques.\no Inici d'un pla econòmic per crear ocupació (inversions en infraestructures, serveis socials i altres indústries) no basada en els interessos dels capitalistes sinó en els interessos de la majoria.\n. Els diners públics al servei de la majoria, no dels banquers i grans empresaris\no Increment dràstic dels impostos a les grans fortunes, als beneficis empresarials i a la banca. Combatre el frau fiscal i la fuga de capitals amb la confiscació dels patrimonis i dels comptes dels rics implicats.\no Nacionalització de la banca sota el control democràtic dels treballadors i les seves organitzacions.\n. En defensa dels drets democràtics nacionals\no Depuració de l’aparell de l’Estat de feixistes.\no Cap tipus d’opressió religiosa, lingüística, cultural o nacional. Recursos públics suficients per defensar i fomentar l’ús del català.\no El poble català té dret a decidir lliurement quina relació manté amb la resta de l’Estat. Dret a l’autodeterminació de Catalunya, Euskal Herria i Galiza.\no No a la col•laboració amb la burgesia: Foment del Treball, CiU, PP i CEOE defensen els mateixos interessos: explotar als treballadors. Per un govern d’esquerres al servei de la classe obrera.\no Per la unitat de la classe obrera arreu de l’Estat. Confluència de la lluita dels treballadors de tot Europa amb la preparació d'una vaga general europea. Per l’internacionalisme proletari.


La camelia, una flor vinguda d'Orient | Consumer\nLa camelia, una flor vinguda d’Orient\nPer a un òptim creixement, la terra ha de romandre humida i l'aigua de reg ha de ser dolç, no calcària\nImatge: Eric Perrone\nLa camelia és una planta arbustiva de la família de les teáceas. Va arribar a Europa procedent d’Àsia Oriental, per la qual cosa també es coneix com a rosa del Japó. Entre les seves múltiples varietats destaquen la camelia japónica, la més habitual als jardins, i la camelia sinensis, espècie les fulles i els brots de la qual s’utilitzen per a elaborar te.\nLes camelias són plantes arbustives molt frondoses que poden aconseguir una altura de 50 a 80 centímetres. Les seves fulles de color verd fosc brillant, són coriàcies i acaben en punta. Les flors són grans i poden estar aïllades o agrupades, ser simples o dobles. Poden ser blanques, vermelles, roses, grogues o bicolors, i manquen de fragància. La floració s’estén entre gener i abril.\nPer a una òptima floració, han de créixer en lloc clar, protegides de l’acció directa del sol. Suporten bé les temperatures fresques entre 8 °C i 18 °C graus. Si estan en test, han de situar-se en l’exterior a la primavera i estiu, i en una habitació fresca, en els dies més freds de l’hivern.\nSuporten bé les temperatures fresques, sempre que no hi hagi variacions brusques\nEl sòl ha de ser àcid i porós. També és recomanable que tingui una bona aportació de matèria orgànica, com a torba o compost.\nQuant a les necessitats de reg , la terra ha de romandre humida, en percentatges superiors al 60%. No cal entollar-la ni deixar que s’assequi per complet. S’ha de vaporitzar de manera periòdica el fullatge amb aigua dolça, no calcària i respectar el període de repòs des que acaba la floració, per la qual cosa durant aquesta època s’han de reduir els regs.\nCal abonar-les una vegada per setmana, de juny a setembre. La fertilització s’ha d’interrompre quan acaben de formar-se els botons florals.\nSi es volen trasplantar, s’ha de fer després de la floració, en un substrat lleuger i permeable.\nEn cas de poda , és aconsellable suprimir els brots joves a l’hivern i equilibrar el conjunt cada tres o quatre anys.\nLa camelia és una planta propensa a l’atac de diverses plagues. Els seus principals enemics són les cochinillas, àcars, cucs, pugons i arañuelas.\nLes cochinillas i les arañuelas es desenvolupen en plantes que hibernen en llocs massa càlids i secs. Les primeres s’eliminen una a una, encara que si la invasió és agressiva, s’ha de ruixar la planta amb preparats oliosos. Per a desfer-se de les arañuelas, cal ruixar la planta amb aigua tèbia.\nEls pugons s’assenten en les tiges tendres i en el revés de les fulles per a xuclar el seu suc. Per a eliminar-los, en general n’hi ha prou amb aplicar un fort doll d’aigua sobre els insectes. Respecte a les malalties, el seu origen està en l’acció nociva de diversos tipus de fongs.\nLes cochinillas i les arañuelas es formen en plantes que hibernen en llocs massa càlids i secs\nLes secrecions dolces i viscoses de cochinillas i pugons són un excel·lent brou de cultiu per al fong fredolic, per la qual cosa com a mesura preventiva és indispensable combatre a aquests insectes. Si en les fulles i tiges ja s’ha format una crosta negra, aquesta es pot eliminar amb un drap o un doll d’aigua.\nUn altre fong típic de les camelias és la phyllosticta camelliae. El clapejat que ocasiona en les fulles no es pot eliminar, però sí que prevenir amb tractaments fungicides. Per a evitar que es propagui a zones sanes de la planta, és necessari retirar les fulles afectades.\ncamelia Jardín-ca Planta-ca


Quim Brich guanyador del I Torneig Tardor de Tennis - Club Esportiu Hispano Francès\nInici » Notícies » Quim Brich guanyador del I Torneig Tardor de Tennis\nQuim Brich guanyador del I Torneig Tardor de Tennis\nAquest Diumenge, 1 de Febrer, va finalitzar el I Campionat de Tardor de Tennis que va començar el passat mes d’Octubre. Després d’una ronda prèvia on es van apuntar 10 jugadors, foren 4 els classificats per disputar la fase final, Quim Brich, (cap de sèrie nº 1), seguit d’en Adrià Arenas (cap de sèrie 2) i els socis Patrick Benmansour i Jesús Borrull caps de sèries 3 i 4 respectivament.\nLa final la van jugar en Quim i per sorpresa de tots en Patrick que va guanyar el cap de sèrie nº 2, l’Adrià. Finalment, desprès d’una hora i tres quarts en Quim Brich es va endur el I Torneig de tardor de tennis per 7/5 – 6/3. A l’entrega de trofeus va estar el delegat de Tennis en Ignasi Colomé.\nVolem aprofitar per felicitar en Quim i en Patrick i agrair a tots els jugadors que heu participat en aquest torneig, esprem que l’any vinent es torni a repetir!.\nMostrem una petita galeria de fotografies de la final del Torneig.


Grups d'ajuda a alcohòlics han alertat que la incertesa i "el nerviosisme derivat de l'estat d'alarma poden potenciar la recaiguda" durant el confinament provocat per la crisi sanitària del coronavirus.\nAlguns grups han augmentat el nombre de sessions en línia per donar suport extra durant el confinament, en suspendre tota activitat presencial, segons ha declarat Jesús M., vocal d'Alcohòlics Anònims de l'Àrea 6 (que comprèn 90 grups amb més de 1.400 participants de les províncies de Barcelona, Girona i Lleida).\nLa presidenta del Grup d'Ajuda Mútua d'Alcohòlics Rehabilitats (Gamar) de Barcelona, Enriqueta Moyano, ha explicat que la seva organització també fa trucades i missatges diàries de seguiment als seus associats, tot i que "mantenir el contacte i ser positiu està sent difícil".\nANSIETAT I RECAIGUDES\n"Hi ha hagut recaigudes", ha assegurat, cosa que atribueix sobretot a l'ansietat, que es potencia en les persones que pateixen addiccions, i també ha alertat que un altre problema de les recaigudes és la solitud, que afavoreix l'aparició de noves crisis.\nMoyano ha advertit d'un increment en la compra i el consum d'alcohol durant el confinament, ja que "en els supermercats està disponible i en quantitat, així que és fàcil" tenir accés a begudes alcohòliques de tot tipus, i tem que es converteixi en una tendència a l'alça en els pròxims dies.\nEl vocal d'Informació Pública i Institucions d'Alcohòlics Anònims de l'Àrea 22 (que comprèn 10 grups de suport a la zona de Tarragona), Jesús A., ha admès que la suspensió d'activitats presencials afecta molts col·lectius.\n"No només s'han paralitzat les reunions presencials, sinó que també hi ha hagut una aturada en les visites que fem a altres centres, com els penitenciaris", ha explicat el vocal.\nCom a mesura alternativa i de reforç, Jesús M. (Àrea 6) s'ha afegit de manera excepcional reunions matinals en línia, ja que "és essencial la companyia, i, ni que sigui escoltar les veus dels altres, funciona".\nDes Gamar envien als associats algunes iniciatives culturals que s'han impulsat, en línia amb l'objectiu de pal·liar els possibles efectes negatius de disposar de més temps lliure.\nNOUS I MAJORS, ELS MÉS VULNERABLES\nJesús M. ha alertat d'una disminució en el nombre de nouvinguts, cosa en la qual coincideix Moyano, que tampoc ha rebut gent nova a Gamar i que també ha insistit en la importància de recolzar-se en els altres companys durant el procés de rehabilitació, un "efecte mirall" que durant el confinament és més complicat que es produeixi.\nUn altre perfil d'afectats per l'estat d'alarma i la participació dels quals en les sessions també ha disminuït són els de més edat, que de vegades no poden assistir a les reunions virtuals dels seus grups a causa del seu desconeixement tecnològic, que els impedeix la connectivitat.\nUna altra conseqüència de la pandèmia és la cancel·lació de la majoria d'accions que Alcohòlics Anònims preparava per la seva 85 aniversari, el 10 de juliol, com la Convenció Internacional d'Alcohòlics Anònims a Michigan (EUA), que se celebra cada cinc anys ( Jesús M. creu que això els fa perdre visibilitat i el veu desafortunat per no poder arribar a tanta gent i "perdre l'ocasió de donar-se a conèixer").\nPer això, ha urgit a recuperar la normalitat el més aviat possible ja que treballen amb alcohòlics derivats de centres sanitaris, cosa que els converteix en "una alternativa a la medicina" que tracta una malaltia progressiva i mortal, i pel que l'assistència dels membres a les reunions és essencial.


Final servitud feudal\nEl rei Alexandre II decideix acabar amb la servitud feudal a Rússia.\nIndustrialització a Rússia\nComença una accelerada industrialització. Hi ha una concentració de fàbriques i d'obrers a les gtans ciutats.\nTenia com inspirador a Georgij Plekhanov.\nGuerra contra el Japó per Manxúria\nVa ser un conflicte que va sorgir per les ambicions imperialiestes entre l'imperi rus i l'imperi del Japó a Mnaxúria i Corea.\nVa ser resultat del malestar que va provocar la crisi econòmica que afectava a Rússia (crisis de subsistència, atur), del descontent causat per la derrota militar front el Japó.\nHi ha diverses causes, una d'elles és que la indústria estava dedicada a la guerra aleshores la gent estava sense recursos. La manca d'obra al camp va fer que hi hagués poca producció i que els preus pugessin i el descontent també. També és una causa els continus fracasos militars. A més a més el tzar estava ausent i la tzarina estava manipulada per Rasputin. Hi havia una manca de poder efectiva.\nEleccions a l'Assamblea Constituent\nDesfeta pels bolxevics i passarà a dir-se Nova Assamblea social-revolucionària. Lenin acaba amb l'assamblea i unifica el partit en un únic partit i molt centralitzat.\nPrimer govern format per obrers i camperols. Lenin és el president, Trosky és el secretari general de Petrograd i Stalin és el comisari de les nacionalitats.\nEls funcionaris no es creien el nou govern i per tant fan una vaga. L'exèrcit blanc va derrocar el poder, però no tenia el recolçament del poble. Té el recolçament d eles potencies que vvan guanyar la guerra (financiació). Hi ha una invasió miltar de les potencies europees.\nEl tzar Nicolau II i la seva família van ser executats pels bolxevics a Ekaterinburg, on eren presoners.\nVa ser una organització comunista internacional i el seu objectiu era lluitar per la supressió del sistema capitalista, el establiment de la dictadura del proletariat i de la República Internacional dels Soviets, la completa abolició de les classes socials i la realització del socialisme com a primer pas cap a la societat comunista.\nFinal de la guerra civil i guanya l'Exèrcit Roig després de la victòria a Ucraïna.\nEs va rebel·lar la marineria del port de Kronstadt. Això va fer que Lenin eproposés iniciar una nova orientació de l'economia que permetés millorar les condicions de vida de la població i sufocar les crítiques.\nUnió de Repúbliques Socialistes Soviètiques (URSS)\nEs va crear la URSS que comprenia diferents repúbliques autònomes i federades.\nMor de Lenin\nMor el president Vladímir Ilich Uliánov més conegut com Lenin a Gorki Léninskiye, Rusia.\nDomini absolut de Stalin, converteix la seva figura en un objecte de culte, va imposar el totalitarisme ( funcionament massa burocràtic ) i va dissoldre qualsevol oposició política.\nEconomia socialista per repartir els diners justament.\nDistribuir la industria pescant.\nColectivitzar les terres dels kulaks.\nMoren milers de persones a cause del terrorisme d'Estat.\nSegon plan quinquenal\nDesenvolupament de la industria lleugera i bens de consum, com cotxes per exemple.\nAugmenta la producció d'armament i química.\nElimina que les empreses privades es desenvolupin.\nHi ha canvis en el món agrícola.\nMor el dictador Iósif Vissariónovich Dzhugashvili a Kuntsevo Dacha.\nLa URSS es va disoldre.


Vallas de madera y Venta de Madera tratada y madera para jardín. Especialistas en vallas de madera. - Escales de travessa\nESCALES DE TRAVESSA APLICACIONS\nLes escales de fusta en espais naturals como parcs, jardins i camins rurals són elements bàsics del disseny paissatgístic.\nLes escales de fusta en espais naturals com parcs, jardins i camins rurals són elements bàsics del disseny paissatgístic. Les escales construïdes amb travesses de fusta, a més a més de ser funcionals representen elements singulars dels espais que caracteritzen la zona.\nLa construcció d'escales mitjançant travesses ecològiques es realitza principalment de dues maneres: muntades directament sobre el terreny o bé sobre muntants de fusta.\nEl muntatge sobre el terreny s'executa quan el sòl és solt i pot modelar-se i compactar-se per obtenir els perfils requerits per col·locar les travesses de fusta. En aquests casos, el constructor ha de replantejar primer l'escala formant els pendents i replans en el terreny natural aportant àrids en cas que faci falta terra o bé, que la qualitat del terreny no sigui l’adequada. Posteriorment, s’ha de compactar el terreny per assegurar-se el correcte assentament de les peces de fusta. Per assentar les travesses sobre els pendents formats, es realitza una excavació, anivellació i compactat manual del seient de cada graó i s'ancoren les travesses de fusta mitjançant barretes d'acer. Les barretes travessen les peces de fusta pels trepants practicats prèviament i es claven al terreny natural. Ocasionalment, en terrenys molt solts les varetes s’han d'ancorar en daus de formigó.\nLes construccions sobre muntants es realitzen en zones on els desnivells a salvar es troben en terreny difícil de modelar (pedra, fang, sorra...). Per superar aquests desnivells es col·loquen muntants de fusta ancorats al terreny directament, mitjançant tacs químics o bé mitjançant pilars de fusta ancorats en sabates de formigó. Els muntants de fusta poden construir-se amb taulons massissos o bigues laminades, sobre aquestes, es col·loquen tascons de fusta amb l'angle adequat per poder assentar els graons que es poden construir amb taulons o amb travessesas ecològiques.\nEn tots els casos és molt important el replanteig en obra de tots els pendents i replans. Les escales, en general haurien de tenir una petjada d’un mínim de 28cm i una contrapetja d'entre 11 i 16cm. Tot i que en camins naturals, sovint, cal adaptar-se al terreny per minimitzar l'impacte visual. Les travesses de pi tractades amb sals que serrem a Fitor Forestal tenen seccions de 12x22cm i de 12x18cm i llargs de 2m i 2,5m, sent les més habituals les de 12x22cm x 2,5m. Sota comanda, podem servir altres seccions i longituds.\nÉs imprescindible que la fusta utilizada estigui tractada per a classe de risc 4, doncs en cas contrari, el constant contacte amb el sòl deterioraria ràpidament les travesses.


Geometria i "Tirant lo Blanc", als exàmens de 4rt d'ESO - Diari de Girona\nGeometria i "Tirant lo Blanc", als exàmens de 4rt d'ESO\nLes proves són obligatòries per primer cop i avui avaluen la Llengua castellana i estrangera\ngirona | agències/ddg 11.02.2015 | 07:48\nL´inici d´una de les proves de l´alumnat de quart curs d´ESO, a l´institut Jaume Vicens Vives de Girona. marc martí\nUn text adaptat de Tirant lo Blanc, de Joanot Martorell, i problemes de geometria i càlcul de qüestions pràctiques es van plantejar ahir a les proves de competències bàsiques que van realitzar 6.812 alumnes de quart d'ESO de Girona -més de 66.000 a tot Catalunya-.\nLes proves van començar ahir al matí amb les matèries de Llengua catalana i Matemàtiques i continuen avui, quan s'avaluen les competències en Llengua castellana i estrangera, amb un total de 64.413 alumnes que fan l'examen d'anglès i 574 el de francès.\nLes proves de quart d'Educació Secundària Obligatòria (ESO) aquest any tenen "caràcter obligatori" perquè el Departament d'Ensenyament ha considerat que és una activitat educativa que els alumnes tenen "el dret i el deure" de realitzar-la i, també, perquè d'aquesta manera han volgut evitar el boicot que l'any passat van fer uns 700 alumnes de nou instituts catalans.\n37 no presentats i 42 en blanc\nAhir, només 37 estudiants catalans no es van presentar als exàmens i 42 més les van deixar en blanc a tot el territori, cosa que representa un 0,11% de tots els estudiants afectats per les proves. El Sindicat d'Estudiants dels Països Catalans (SEPC) havia fet una crida a boicotejar les proves, com a senyal de protesta per les polítiques educatives; una consigna que no es va seguir a les comarques de Girona i molt minoritàriament a tot Catalunya. Ensenyament ha advertit que es podria obrir un expedient als estudiants que es neguin a sotmetre's a l'avaluació.\nEn la prova d'ahir de Llengua catalana, els joves van haver de llegir un text adaptat de Tirant lo Blanc, titulat El filòsof de Calàbria, i contestar diverses preguntes relacionades amb aquest; a més d'un altre titulat La joventut catalana al segle XXI, de Pau Serrant i Roger Soler, sobre l'ús habitual d'internet a Catalunya entre les persones joves i no tan joves.\nEls estudiants van haver de fer una redacció sobre com seria un dia sense internet en les seves vides personals i d'estudiants. En Matemàtiques, la geometria va tenir un pes considerable en la prova, a causa dels baixos resultats obtinguts en els últims anys; i també es van incloure problemes de càlcul de temes pràctics, com ara que si el cost d'enrajolar el terra d'una sala és de 1.260 euros, a quin preu surt el metre quadrat de rajola? En les proves d'avui d'anglès i francès, els estudiants comptaran amb 15 minuts més que l'any passat, perquè puguin comprendre millor el text llegit.


Casa rural a Alforja: Mas Fullat\nPreu des de 185 €/Nit\nPlanta baixa: Sala d'estar i menjador amb estufa de llenya (amb porta de vidre), televisor. Cuina equipada amb: rentavaixelles, nevera, forn de llenya, microones. 1 habitació amb 1 llit doble (2 x 1,50 m) i altell amb 1 llit doble (2 x 1,50 m) + 1 llit individual (1,80 x 0,80), televisor i bany adaptat per a minusvàlids. 1 cambra higiènica.\nPrimera planta: 1 habitació amb llit doble (2 x 1,50 m) i 2 habitacions dobles amb llits individuals, totes les habitacions tenen bany amb dutxa i televisor.\nAire condicionat a la planta baixa.\nAntiga masia catalana (S XVIII), finca totalment tancada de 2,5 hectàrees dedicada al cultiu d'avellaners, oliveres, ametllers i alguns arbres fruiters per consum propi.\nLa casa té un agradable porxo amb mobiliari de jardí i menjador exterior, està envoltada d'una zona enjardinada condicionada i la barbacoa està situada la part posterior de la casa. Una mica separada d'allotjaments hi ha un petit bosc amb una agradable ombra, habilitat amb una taula i gronxadors.\nPiscina privada de 8 x 5 m. Venda de productes agrícoles de la finca.\nConsultar abans la possibilitat de portar a la teva mascota.\nLa magnífica situació geogràfica de la casa ens permet realitzar múltiples activitats:\nEl poble de l'Alforja (2 km) té un interessant nucli antic on podem apreciar els orígens àrabs de la vila. Reus amb la seva important llegat modernista i la seva atractiva oferta comercial està a 19 km. Les platges de Cambrils i Salou a 25 km. El parc temàtic de Port Aventura a 28 km. Falset i tota l'oferta vinícola del Priorat a 28 km. el Parc Natural del Montsant amb la seva extensa xarxa de rutes per fer agradables excursions a 10 km. El pantà de Siurana a 19 km.\n- 23 24 25 26 - -\n- 10 11 12 - - 15\nCasa 9 persones 248 € 248 € 230 € 221 € 216 € 185 € 185 €\nCasa 10 persones 263 € 263 € 243 € 234 € 228 € 185 € 185 €\nCasa 11 persones 278 € 278 € 257 € 246 € 240 € 185 € 185 €\nCasa 11 persones + 1 supletori 293 € 293 € 270 € 259 € 252 € 185 € 185 €


El PSC de Tarragona presenta una moció per garantir el servei de pediatria als CAP's\nEls socialistes alerten sobre la manca de pediatres i demanen a la Generalitat un estudi sobre les necessitats a la Regió Sanitària del Camp de Tarragona\nEntrada al Centre d'Atenció Primària Muralles de Tarragona METGES DE CATALUNYA\nDissabte, 09 Febrer 2019 10:12\nEl Grup Municipal Socialista presentarà al proper Ple de l’Ajuntament de Tarragona una moció per tal de garantir servei de pediatria als centres d’atenció primària. En la moció el principal partit del govern municipal (PSC-PP) instarà al Govern de la Generalitat "a realitzar un estudi de totes les Regions Sanitàries sobre les necessitats de pediatre a l'Atenció Primària", que serveixi de base per establir, a posteriori, accions i un calendari "per reposar i dotar de l'especialitat de Pediatria als CAP's, garantint, en tot cas, l'equitat territorial". En aquest sentit, el PSC també demana "deixar de concentrar serveis i facilitar la permanència dels i les especialistes a l'Atenció Primària".\nDes del PSC recorden que, des de fa temps, la manca de pediatres als centres d’atenció primària "és evident". Consideren que "cal resoldre aquesta alarmant situació amb celeritat i urgència perquè, en cas contrari, posem en risc un dels pilars bàsics de la sanitat pública i l’atenció primària per a la infància, comportant un perjudici greu per als nens i les nenes fins als 15 anys". A la vegada, els socialistes sostenen que aquest fet "pot agreujar-se per la manca de diligència, planificació i acció del departament de Salut de la Generalitat de Catalunya".\nLa moció també assenyala que l'atenció per part de professionals pediatres dels menors de 15 anys "comporta substancials beneficis per al sistema sanitari i per als mateixos i les mateixes pacients, com és la millora de la diagnosi precoç, el millor control de les patologies cròniques i la disminució de realització de proves complementàries i de prescripció de fàrmacs que són innecessaris".\nActualment, la Societat Catalana de Pediatria calcula que a Catalunya falten més de 250 pediatres. Alerten, a més, que el nombre de jubilacions de pediatres és superior al nombre de nous professionals en formació i adverteixen que la taxa de reposició està per sota del I’1 per 1, situant-se en un 0,8. L'any 2010-2011 es van formar 63 pediatres a Catalunya i aquest últim any 64 han començat aquesta especialitat però, amb l’agreujant que, durant aquests 8 anys, hi ha hagut un augment de 40.000 infants a Catalunya. S'ha de sumar, també, que de les places MIR de 2017, només es van quedar a Catalunya un 11% d'aquests pediatres.


Greenpeace consciencia els veïns de Girona sobre les agressions a la costa La República\nEl nou grup de voluntaris de Greenpeace a Girona ha iniciat les seves activitats amb una jornada informativa advertint de les agressions que pateix la costa Gironina. A través d’una repartida de fulletons, s’ha intentat conscienciar als veïns i treballar en la promoció d’una reserva marina a Palamós.\nL’organització ecologista internacional, Greenpeace, compta des de fa pocs mesos amb un grup voluntari a la ciutat de Girona. Es tracta del tercer voluntariat a Catalunya, després del de Barcelona i el Vallès, i s’ha instal·lat a la capital del Gironès per conscienciar els veïns dels punts negres que existeixen a la costa, sobretot de les agressions relacionades amb les explotacions, l’urbanisme o la pesca que pateix la Costa Brava.\nAquest dissabte, el grup de voluntariat ha situat una parada a la Rambla de Girona plena de fulletons informatius i dos membres s’han disposat a conscienciar els turistes i els veïns de les amenaces que pateix la costa. Al mateix temps, també han fet enquestes per obtenir resultats sobre l’interès per les reserves marines, que l’organització vol promoure a la costa espanyola, una d’aquestes és la de Palamós.


No somriguis que m'enamoro - Librerías Calamo\n-Deia un amic meu que les casualitats no existeixen. Que tot està escrit entre els núvols i les estrelles amb tinta invisible. Que les persones es van barrejant a les pàgines de les històries d'altres persones per compartir i protagonitzar un guió que ja està establert. [...] És una manera bonica de parlar del destí. No us sembla?-.Fins fa uns mesos formaven el Club dels Incompresos. Cadascun amb la seva personalitat i el seu caràcter, eren els millors amics del món. Però ara, superats els vells problemes, d'altres de nous han separat els seus camins. Amb l'ajuda de noves amistats, ¿aconseguiran recuperar la confiança perduda i tornar a la normalitat?